open-index/open-wikipedia-markdown huggingface dataset:
Typisk norsk (album)

***Typisk norsk*** er det første og eneste studioalbumet til den norske supergruppen Gitarkameratene. Albumet ble utgitt i 1990 på plateselskapet Grappa og er produsert av Johnny Sareussen.  Innspillingen foregikk i Bel Studio i Oslo, mai, juni og august 1990. I 2010 ble albumet remastret og utgitt på nytt, med fire bonusspor. 

Plata lå femten uker på VG-lista i 1990 og 1991, med nummer to som beste plassering.

Bildene til plata er tatt av Morten Brun og Trygve Schønfelder. Tegning av Even Richardson.

## Sporliste
# «Fisketur i øsende regn» (Lillebjørn Nilsen) – 3:00
# «Gammal Amazon» (Øystein Sunde) – 2:58
# «Ryktet forteller» (Jan Eggum) – 3:42
# «Venner» (Halvdan Sivertsen) – 2:56
# «Ambassanova» (Sunde) – 3:00
# «Adjø Sabine!» (Nilsen) – 3:45
# «Plektrene kaller!» (Sunde/Sivertsen) – 3:39
# «Lene» (Sivertsen) – 2:24
# «Kem ska få følge deg hem» (Eggum) – 3:21
# «Anna på Grand Canaria» (Nilsen) – 2:50
# «Vi e seife» (Eggum) – 3:30
# «Kjærlighet og fred» (Sivertsen) – 2:43

## Bonusspor på 2010-utgaven
# «Nana!» (Nilsen) – 2:03
# «Per og Lise» (Eggum) – 3:14
# «Gull og grønne skoger» (Vidar Sandbeck) – 2:11
# «Barn av regnbuen» (Pete Seeger/Nilsen) – 3:08

## Listeplasseringer

## Personell
### Gitarkameratene
*Jan Eggum – Vokal, gitar, aukustisk gitarbass på spor 5 og 7, trekkspill på spor 6, pianobass på spor 11, kor og klapp på «Nana!»
*Lillebjørn Nilsen – Vokal, 6- og 12-strengersgitar, munnharpe og leirgjøk på spor 7, slidegitar på spor 9 og 11, munnspill på spor 12 og «Nana!», balalaika og klapp på «Nana!», kor på «Per og Lise» og ukulele-gitar på «Gull og grønne skoger»
*Halvdan Sivertsen – Vokal, gitar, trønder på spor 10, kor og klapp på «Nana!», kor på «Per og Lise»
*Øystein Sunde – Vokal, gitar, dobro på spor 1, 8 og «Barn av regnbuen», nylon-fills på spor 5, resonadogitar på spor 6 og 8, mandolin på «Nana!», kor og klapp på «Nana!», kor på «Per og Lise»
### Ytterligere musikere
*Bjørn Kjellemyr – Bassgitar
*Paolo Vinaccia  – Perkusjon, alt annet på spor 7, klapp på «Nana!», trommer og kor på «Per og Lise»
*Holly Odell – Fiolin på «Gammal Amazon» og «Adjø Sabine!», vokal på «Adjø Sabine!»
*Laila Myseth – Vokal på «Adjø Sabine!»
*Eivind Aarset – Gitar på «Per og Lise»
*Amund Enger – Kor på «Per og Lise»
*Audun Erlien – Bassgitar og kor på «Per og Lise»
*Geir Rebbestad – Kor på «Per og Lise»
*Bugge Wesseltoft – Trekkspill, synthesizer og kor på «Per og Lise»
*Stian Carstensen – Trekkspill  på «Gull og grønne skoger»
*Frøydis Grorud – Fløyte på «Gull og grønne skoger»
*Aud Ingebjørg Heldaas – Fele på «Gull og grønne skoger»
*Olaf Kamfjord – Bassgitar på «Gull og grønne skoger»
*Johnny Sareussen – Bassgitar på «Barn av regnbuen»
### Produksjon
*Ingar Helgesen – opptak og miks
*Rolf Kjernet – Assisterende tekniker
*Johnny Sareussen – Plateprodusent
*Jan Erik Kongshaug – Remix og remastering på 2010-utgivelsen
*Morten Brun - Fotograf
*Trygve Schønfelder - Fotograf
*Even Richardson - Tegning

## Referanser


## Eksterne lenker
*
Tragedie

En **tragedie** er et drama som, i motsetning til komedien, har en alvorlig og trist handling, som ofte begynner godt og ender med ulykke. Tragedier omhandler ofte menneskers svakheter, og hvordan dette kan føre til forferdelse. En måte å kjenne igjen en tragedie på, og skille den fra komedien, er persongalleriet, som nærmest utelukkende behandler overklassen og adelen, samt at grove ting som matinntak og rent kroppslige ting ikke skildres.
Skuespill med både tragiske og komiske elementer kalles gjerne tragikomedier.

## Etymologi
Navnet kommer ifra det greske τραγῳδία *tragō(i)diā*, ifølge Aristoteles, antagelig en kontraksjon av τράγος (tragos, «geitebukk») og ῳδός (ō(i)dos, «sanger») eller lignende. Den nøyaktige opprinnelsen er ukjent og et omstridt tema i forskningen. Det er nærliggende å tro den har noe med geitebukker å gjøre, forklart som en sang for prisen av en geit eller sang for ofringen av en geit, men det i forskningen blir også dette trukket i tvil av noen. Den norske skrivemåten er kommer trolig fra latin *tragoedia*, eventuelt via dansk; hadde den basert seg på gresk, ville en trolig ha skrevet tragødie (som tysk *tragödie*, jf. norsk homeopati og homøopati).

## Historie

Tragedier i det gamle Hellas ble gjerne spilt i Dionysiafestivalen til ære for naturguden Dionysos. Disse tragediene omhandlet ofte et brutalt drap.

I middelalderen var ikke tragedier spesielt vanlige, men de kom tilbake i renessansen, se eksempelvis artikkelen *[[Engelsk renessanseteater]]*.

Flere av skuespillene til William Shakespeare er klassifisert som tragedier. En del andre hans skuespill, som *Kong Rikard III*, kan også regnes som tragedier selv om de ble klassifisert som historiske dramaer. Hans første tragedie var *[[Titus Andronicus]]* som var svært populær på sin tid, men ikke blant de mest kjente nå. Andre tragedier fra Shakespeare er *[[Hamlet]]*, *[[Kong Lear]]*, *[[Macbeth (skuespill)|Macbeth]]*, *[[Romeo og Julie]]*, *[[Julius Caesar (skuespill)|Julius Cæsar]]*, *[[Antonius og Kleopatra]]*, *[[Coriolanus]]*, *[[Othello]]*, med flere.

En del av Henrik Ibsens skuespill kan også ses på som tragedier, eksempelvis *[[Et dukkehjem]]* og *[[Gengangere]]*. Riktignok er det ingen dødsfall på scenen, men død og svik er tema i begge.

## Referanser


## Eksterne lenker
* 
*Tragedie; fra Bibliotekarstudentens nettleksikon om litteratur og medier (pdf-fil)
Kronene i Håvet

**Kronene i Håvet** er en gruppe kongelige monogrammer i en fjellvegg på Kongsberg. I juni 1704 besøkte daværende Kong Frederik IV Kongsberg, og startet en skikk som er levende den dag i dag; å hugge inn de kongelige monogrammer i «Håvet». Kong Frederik hogg også inn monogrammer fra tidligere tiders kongebesøk.

Det første monogrammet i fjellsiden tilhører selvsagt Christian IV som i 1624 ville ta de nyoppdagede sølvforekomstene nærmere i øyesyn og deretter grunnla Kongsberg. Deretter følger Frederik III (1648) og Christian V (1685). 
Etter Frederik IV følger Christian VI og hans dronning Sofie Magdalene, som eneste dronning, (1733), Frederik V (1749), Oscar I (1845), Oscar II (1890), Haakon VII (1908), Olav V (1962) og til slutt Harald V (1995).

## Inskripsjon
Under monogrammene står følgende inskripsjon:

## Eksterne lenker
* 
* Kongsberg kommune om Kronene i Håvet – Arkivert utgave
Fausto Sozzini

**Fausto Paolo Sozzini** (født 1539, død 1604) var nevø av Lelio Sozini og en virksom person under reformasjonen. Han ble kjent for å preke antitrinitarisme.

Han tilhørte adelsslekten Sozzini fra Siena og hadde studert teologi og jus. Tidlig begynte han å gå imot kirkens lære. Derfor måtte han flykte. I Zürich overtok han sin nylig avdøde onkels skrifter. Senere kom han til Transilvania, og enda senere til Polen, hvor han oppholdt seg i Kraków og omegn.

I Polen gikk han sammen med noen og grunnla det som kom til å bli socinianerne. De hadde sitt hovedsenter i Rakow, nord for Kraków. 

## Referanser
Vanessa Paradis

**Vanessa Chantal Paradis** (født 22. desember 1972 i Saint-Maur-des-Fossés i Val-de-Marne) er en fransk sanger, modell og skuespiller. 

Før hun ble skuespiller var hun en kjent fotomodell i Frankrike, men det er som sangerinne hun er blitt berømt.
Hun opptrådte for første gang som 7-åring i talentkonkurransen «L'école des fans». Hun sang «Emilie Jolie» på fransk TV i 1980. Hun hadde en onkel som var musikkprodusent og hjalp henne frem. Hennes første sang som fikk suksess var «Joe Le Taxi», den var en hit i 15 land. Dette er også den mest kjente sangen hennes. Hennes første album «M & J» kom i 1987. 

I 1998 innledet hun et kjærlighetsforhold til den amerikanske skuespilleren Johnny Depp, som hun har en datter og en sønn med. Datteren, Lily-Rose Depp, er skuespiller og modell.

Høsten 2006 annonserte Johnny Depp og Vanessa at de var forlovet.

Hennes første filmrolle var i filmen *[[Forbudt kjærlighet (film, 1989)|Forbudt kjærlighet]] (Noce Blanche)* i 1989.

I 1991 signerte hun en 3 millioner franc modellkontrakt med Chanel, for å være dere nye ansikt for parfymen *Coco*.

I juni 2012 kunngjorde Vanessa at hun hadde brutt sin forlovelse med Johnny Depp. Siden 2018 har hun vært gift med Samuel Benchetrit, en fransk forfatter, regissør og skuespiller.

Hennes søster, Alysson Paradis, er også skuespiller.

## Diskografi
* *[[M&J]]* (1987) 
* *[[Variations Sur Le Même T'aime]]* (1990) 
* *Vanessa Paradis* (1992) 
* *Live* (1994) 
* *Bliss* (2000) 
* *Au Zénith* (2001) 
* *Divineidylle* (2007) 
* *Il y a* (best of) (2009)

## Filmografi (utvalg)
* 1989 – *[[Forbudt kjærlighet (1989)|Forbudt kjærlighet]]*
* 1998 – *[[En av to]]*
* 2017 – *[[Frost (2017)|Frost]]*
* 2018 – *[[En kniv i hjertet]]*

## Referanser

## Eksterne lenker
* 
* 
* 
*
Edgeir Benum

**Edgeir Reidar Benum** (1939–2024) var en norsk historiker. 

Han vokste opp i Verdal og tok artium ved Steinkjer landsgymnas. Han var cand. philol. med historie hovedfag  fra Universitetet i Oslo (1967). I 1972 ble han professor i historie ved Universitetet i Tromsø og fra 1980 ved Universitetet i Oslo. Han har skrevet avhandling om sentraladministrasjonens historie, siste bind av Oslo bys historie (1994) og siste bind av Aschehougs norgeshistorie (1997). Han hadde også forskningsopphold i utlandet, blant annet ved University of California, Berkley. På sin 70-årsdag ble han hedret med festskriftet *Kunnskapens betingelser*.

Edgeir Benum var medlem av Det Norske Videnskaps-Akademi. 

## Bibliografi
* 1997 *[http://urn.nb.no/URN:NBN:no-nb_digibok_2009030300016 Overflod og fremtidsfrykt]* Aschehougs Norgeshistorie ISBN 82-03-22042-8
* 1994 *[http://urn.nb.no/URN:NBN:no-nb_digibok_2008021300004 Byråkratienes by: Fra 1948 til våre dager]* i Oslo bys historie bind 5 ISBN 82-02-12305-4
* 1979 *[http://www.nb.no/nbsok/nb/d6babb96c7708160218d24398d4bd57d?index=4#0 Sentraladministrasjonens historie 1845-1884]* bind 2
* 1969 *[https://urn.nb.no/URN:NBN:no-nb_digibok_2007073101049 Maktsentra og opposisjon : Spaniasaken i Norge 1946 og 1947]*
* *Et nytt forskningspolitisk regime? Grunnforskning, OECD og Norge 1965–1972* Historisk tidsskrift 2007 86: 551 

## Referanser


## Eksterne lenker
* Edgeir Benum - Store norske leksikon
Ole Jørgen Benedictow

**Ole Jørgen Benedictow** (født 1941) er en norsk middelalderhistoriker. Han er professor emeritus i historie ved Universitetet i Oslo.

Benedictow ble cand.philol. i 1968 med en hovedoppgave om middelalderhistorie. Han var stipendiat og forsker ved Historisk institutt ved UiO fra 1969 til 1993, og ble utnevnt til professor i historie i 1994. Han ble professor emeritus i 2005.

Benedictow har særlig studert pestepidemier som svartedauden i middelalderen. I 1977 utgav han bindet om senmiddelalderen, *Fra rike til provins 1448–1536* i ''Cappelens Norgeshistorie''. 

## Bibliografi
* 2024 1349 Svartedauden Katastrofe og tideverv. Historien om 1300-tallet og pestepidemien som endret Norge for alltid. ISBN 82-34-72019-2
* 2002 *Svartedauen og senere pestepidemier i Norge: pestepidemiens historie i Norge 1348-1654*
* 1997 Verdenshistorie før 1850: lærebok  ISBN 82-00-42304-2
* 1997 Norgeshistorie før 1850: lærebok  ISBN 82-00-42302-6
* 1997 Noregshistorie før 1850: lærebok  ISBN 82-00-42303-4
* 1995 Norges- og verdenshistorie før 1850, VK I : lærebok  ISBN 82-00-40842-6
* 1993 *The Medieval Demographic System of the Nordic Countries*
* 1992 *Plague in the late Medieval Nordic Countries*
* 1977 *Fra rike til provins 1448-1536* bind. 5 i Cappelens Norgeshistorie. Nyskriving av norgeshistorien med nye innsikter fra Det nordiske ødegårdsprosjektet 

### Vitenskapelige artikler
* *Drapet på Knut Alvsson og dommene over ham* Historisk tidsskrift 1969 48: 181-219 
* *Konge, hird og retterboten av 17. juni 1308* Historisk tidsskrift 1972 51: 233-284 
* *Tore Iversen: Trelldommen. Norsk slaveri i middelalderen* Historisk tidsskrift 2001 80: 1
* *Knut Alvsson og hans vei til opprør* Historisk tidsskrift 1974 53: 122-147 
* *Walløe, Juhasz og pestens sosiologi* Historisk tidsskrift 1985 64: 16-18 
* *Den store manndauen og dødsregisteret fra Sigdal* Historisk tidsskrift 1986 65: 3-15 

 
## Eksterne lenker

* 
* Forskning.no Svartedauden enda verre enn antatt Intervju 2004
Lelio Sozini

**Lelio Francesco Maria Sozini** (født 1525, død 1562) var en religiøs tenker som var aktiv under reformasjonen. Han tilhørte den kjente adelsslekten Sozzini fra Siena. Hans lære skulle bli videreført gjennom nevøen Fausto Sozzini. (Selv skrev han navnet Sozini, mens nevøen skrev det Sozzini.)

Lelio Sozzini reiste rundt til flere land i Europa og hadde kontakt med flere av reformatorene, som Philipp Melanchthon, Thomas Bullinger og Jean Calvin. Omsider slo han seg ned i Zürich, hvor han døde. 

Han var en ganske spekulativ tenker, og grunnla aldri noe samfunn. Men han kritiserte mange av datidens læresetninger og kom til å ha innvirkning på senere tenkning. Han studerte hebraisk, arabisk og gresk, og han hadde kjennskap til koranen.

## Referanser
Ståle Dyrvik

**Ståle Dyrvik** (1943–2022) var en norsk historiker og spesialist på historisk demografi og Dansketiden. Han var førsteamanuensis ved Universitetet i Bergen fra 1975 til 1988, og professor i historie samme sted siden 1988. 

 
## Bibliografi
* 2005 *Året 1814* Utsyn & innsikt, Samlaget ISBN 978-82-521-6570-8
* 2004 *Den demografiske overgangen* Utsyn & innsikt, Samlaget ISBN 82-521-6166-9 
* 1999 *[http://urn.nb.no/URN:NBN:no-nb_digibok_2008090104029 Norsk historie 1625-1814: vegar til sjølvstende]* bd 3 i serien Norsk historie ISBN 978-82-521-5183-1
* 1998 *[http://urn.nb.no/URN:NBN:no-nb_digibok_2009041504024 Truede tvillingriker 1648-1720]* bind 3 i firebindsverket Danmark-Norge 1380-1814 ISBN 82-00-12676-5
* 1996 *[http://urn.nb.no/URN:NBN:no-nb_digibok_2008061704054 Mellom brødre 1780-1830]* bind 7 i Aschehougs Norgeshistorie ISBN 82-03-22020-7 
* 1983 *Historisk demografi. Ei innføring i metodane* 
* 1978 *Den lange fredstiden 1720-1784* bind. 8 i Cappelens Norgeshistorie
* 1976 *Norge under eneveldet: 1720-1800*

## Referanser


## Eksterne lenker
* 
* 	
*
Patty Hearst

**Patricia Campbell «Patty» Hearst** (født 20. februar 1954), nå kjent som **Patricia Hearst Shaw**, er en amerikansk filmskuespiller. Hun er også barnebarn til den amerikanske avismagnaten William Randolph Hearst og ble verdenskjent da hun ble kidnappet i 1974 og kort etter slo seg sammen med kidnapperne og ble selv en revolusjonær terrorist &ndash; hun ranet en bank og tilbrakte tid i fengsel (men ble senere benådet).

## Referanser


## Se også
* Stockholmsyndromet

## Eksterne lenker
*
Kortbaneløp på skøyter under Vinter-OL 1998

**Kortbaneløp på skøyter under Vinter-OL 1998** ble arrangert fra 17. til 21. februar. Under Vinter-OL 1998 i Nagano ble det arrangert seks øvelser i kortbaneløp på skøyter

## Medaljefordeling

## Medaljevinnere

;Kvinner

;Fotnoter

## Resultater
### Menn
#### 500 meter

#### 1 000 meter

#### 5 000 meter (4 x 1 250 meter) stafett

### Kvinner
#### 500 meter

#### 1 000 meter

#### 3 000 meter (4 x 750 meter) stafett

## Eksterne lenker
* 
* Nagano 1998 Short Track Speed Skating Results på olympics.com
* Short Track Speed Skating at the 1998 Winter Olympics på olympedia.org
*  Short Track Speed Skating at the 1998 Nagano Winter Games  på Sports-reference.com/olympics
Villa Medusa

***Villa Medusa*** er en norsk reality-serie som gikk tre sesonger på TVNorge fra 2000 til 2001. Programleder var Tina B. Christensen.

*Villa Medusa* var blant de første reality-seriene som gikk på norsk TV. Dette var en norsk versjon av en svensk serie med samme navn fra 1999. Programmet var populært i starten, men i tredje sesong falt mange av seerne i fra.

## Konsept
Konseptet, som var svensk, gikk ut på at åtte personer skulle bo sammen på et feriested i fem uker, uten penger, kredittkort og mobiltelefon. Oppdraget var å tjene penger til å betale oppholdet osv. Hvordan pengene ble hentet inn var avhengig av deltakernes kreativitet. Alt de tjente gikk i en felleskasse, og alle deltakerne måtte være enige om hvordan pengene skulle fordeles. 

I slutten av hver episode møttes deltakerne til et stormøte hvor de gav hverandre poeng. En hvit kamel gav ett pluss-poeng mens en svart kamel gav ett minus-poeng. De som i finalen hadde flest hvite kameler hadde størst sjanse til å vinne premien på 100 000 kr.  

Alle fra 20 til 35 år kunne søke om å delta i programmet.

Første sesong ble innspilt på Gran Canaria i januar-februar 2000.

## Seertall
Første sesong hadde et seersnitt på 226 000 og ble det nest mest sette programmet på TVNorge i 2000. Andre sesong hadde et seersnitt på 236 000 og tredje sesong 177 000. De svake tallene for tredje sesong førte til at programmet ble nedlagt.

## Andre versjoner
*Villa Medusa* har svensk opphav og ble utviklet av Hasse Aro i produksjonsselskapet Strix Television. 

Den svenske versjonen gikk fem sesonger på Kanal 5 og ble sendt i perioden 1999 til 2001. Den ble også produsert en dansk versjon som gikk i to sesonger på TV Danmark i 1999  og 2000.

## Deltakere og innspillingssted

## Referanser
Tippeligaen 1990

**[[Eliteserien i fotball|Tippeligaen]] 1990** startet 28. april og sluttet 7. oktober. Dette var den første sesongen under navnet Tippeligaen, etter at Norsk Tipping hadde gått inn som hovedsponsor. Ligaen var derimot fremdeles best kjent som 1. divisjon på folkemunne. Og etter sesongen ble det besluttet å endre navn på den daværende 2. divisjon, til 1. divisjon. Og videre fra 3. divisjon til 2. divisjon osv.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon.

## Tabell

## Toppscorere
* **20 mål**:
**  Tore André Dahlum, Start
* **17 mål**:
**  Mini Jakobsen, Rosenborg
* **13 mål**:
**  Mike McCabe, Tromsø
* **12 mål**:
**  Halvor Storskogen, Strømsgodset
**  Petter Belsvik, Molde
* **11 mål**:
**  Per Hilmar Nybø, Brann
* **9 mål**:
**  Kjell Jonevret, Viking
* **8 mål**:
**  Roger Nilsen, Viking
**  Alf Kåre Tveit, Viking
**  Sten Glenn Håberg, Start
**  Gøran Sørloth, Rosenborg

## [[Kvalifisering til Eliteserien i fotball|Kvalifisering]]
*  -  5-1
*  -  1-3
*  -  2-0

## Se også
*Kvalifisering til Eliteserien i fotball

## Referanser


## Kilder
*rsssf.no
François Mansart

**François Mansart** (født 13. januar 1598 i Paris, død 23. september 1666 samme sted) var en fransk arkitekt. Han tilkjennes æren for å ha introdusert klassisismen i den franske barokkarkitekturen. Encyclopædia Britannica beskriver ham som den mest talentfulle og kvalifiserte blant 1600-tallets franske arkitekter, hvis arbeider er «kjennetegnet av deres høye grad av raffinement, subtilitet og eleganse». Han var grandonkel av Jules Hardouin Mansart.

## Bakgrunn
Mansart var ikke utdannet arkitekt, men var sønn av en av de kongelige snekkerne og byggmesterne. Moren var baker, og Mansart kom fra en familie med byggmestere, arkitekter og billedhuggere. Hans far døde da han var tolv år, og moren døde året etter. I de neste årene bodde han fram til 1617 hos slektningen Germain Gaultier, som var billedhugger og byarkitekt i Rennes. Deretter flyttet han til onkelen Marcel Le Roy, en anerkjent murermester i Toulouse, hvor Mansart arbeidet og gikk i lære i årene 1618 til 1621. 

Han arbeidet en periode i tegnestuen til Salomon de Brosse som var den mest brukte arkitektene under Henrik IV og lærte seg arkitektfaget her.

## Mansardtak
Han har gitt navn til takformen Mansardtak. Mansart gjorde utstrakt bruk av denne takformen, som ofte er firesidige skråtak som er knekket i to soner, den øvre slakere og den nedre brattere og gjerne med vinduer, noe som skapte ekstra innvendig areal i loftetasjen.

## Arbeider
De fleste av Marsarts arbeider er i dag enten revet eller bygget om. Mansart påbegynte blant annet kirken Val-de-Grâce i Paris, men det mest kjente stående, intakte arbeidet er Château de Maisons, i dag kalt Château de Maisons-Laffitte i kommunen Maisons-Laffitte ved Versailles i departementet Yvelines. Bygningen er helt symmetrisk og også interiøret er intakt, herunder en stor trappeoppgang.

## Privatliv
Den ugifte og barnløse Mansart ble i sin samtid en av Paris' rikeste ikke-adelige menn, som samlet en enorm formue blant annet i fast eiendom. Han var kjent for sin elegante klesstil og kultiverte livsform. Dette brakte ham imidlertid også fiender, og han ble utsatt for rykter og bakvaskelser. Det ble gitt ut et anonymt skriv, kalt «Mansarades», med en rekke angivelige pikante detaljer om hans liv, hvor forfatteren både påstod at han var homofil og at arbeidene han sto for var slurvete gjennomført og ikke i henhold til den kvalitet han oppga.

Denne kampanjen mot ham lyktes imidlertid ikke, da de toneangivende kreftene i samfunnet fortsatte å bruke ham, i anerkjennelse av hans dyktighet og organisasjonsevne.

## Enkelte arbeider

Fil:Val de Grace dsc04637.jpg|Val-de-Grâce i Paris
Fil:Hotel-Guenegaud-rue-des-Art.jpg|Hotel Guénégaud, Musée de la Chasse, Marais i Paris
Fil:Château de Maisons-Laffitte 02.JPG|Château de Maisons-Laffitte, nordvest for Paris
Fil:Chateau de Balleroy.JPG|Chateau de Balleroy, et av hans tidligste arbeider


## Referanser


## Eksterne lenker
*
Igor Zjelezovskij

**Igor Nikolajevitsj Zjelezovskij**, belarusisk: Ігар Мікалаевіч Жалязоўскі - *Ihar Mikalajevitsj Zjaljazowski* (ru. *Игорь Николаевич Железовский*) (født 1. juli 1963 i Orsja i Den hviterussiske sosialistiske sovjetrepublikk i daværende Sovjetunionen, død 12. juni 2021 ) var en skøyteløper som ble regnet som en av tidenes beste sprintere. Han konkurrerte opprinnelig for Sovjetunionen, og ble sprintverdensmester seks ganger, en rekord som fremdeles ikke er slått (per 2022).

Zjelezovskij ble verdensmester i 1985, 1986, 1989, 1991, 1992 og 1993, og satte fire verdensrekorder i løpet av karrieren.

De to siste sesongene konkurrerte Zjelezovskij for Belarus (omtalt i den norske samtiden som Hviterussland). Etter at han la opp i 1994, var han i perioden 1996–2005 president i Skating Union of Belarus, ved siden av å være president i den belarusiske paralympiske komité i perioden 1996–2001. Fra 2005 og trolig fram til sin død arbeidet han som forretningsmann i Belarus.

Zjelezovski døde den 12. juni 2021 av covid-19.

## Personlige rekorder

## Sammenlagt i [[Verdenscupen på skøyter|Verdenscupen]]

– = ikke deltatt på distansen for nevnte sesong.

## Se også
* Liste over flaggbærere for Belarus under OL

## Referanser




## Eksterne lenker
* 
* 
* 
*  Igor Zjelezovskij på Jakub Majerski's speedskating database
*  Igor Zjelezovskij på SpeedSkatingResults.com
*  Igor Zjelezovskij på www.isu.html.infostradasports.com
Jørn Sandnes

**Jørn Sandnes** (1926–2007) var en norsk historiker. Han ble dr. philos. i 1971 og var professor i historie ved Universitetet i Trondheim fra 1975 til 1993. Fra 1993 til sin død i 2007 var han professor emeritus ved Institutt for historie og klassiske fag.

Han studerte ved Universitetet i Oslo, hvor han i 1953 tok hovedfag i nordisk med hovedoppgave om *Elve- og innsjønavnene i Snåsa*.

Sandnes var rektor ved Norges lærerhøgskole 1981–1984 og rektor ved Universitetet i Trondheim (UNIT, nå NTNU) 1984–1987. Han var redaktør av tidsskriftet Heimen gjennom mange år og formann i Trondhjems Historiske Forening.

Han var elev av Andreas Holmsen. Sandnes' fagområder var økonomisk og sosial historie, særlig bosetningshistorie, i middelalderen og tidlig nytid, samt lokalhistorie. 

## Bibliografi

* 2007 *Fra takmark til byens grønne lunge: [[Bymarka|Trondheim bymark]] fra de eldste tider til i dag*, sammen med Per R. Christiansen og Ole-Johan Sætre, ISBN 978-82-519-2122-0
* 1997 *[[Norsk stadnamnleksikon]]* ISBN 82-521-4905-7
* 1997 *[[Bjarkøyretten]] Nidaros eldste bylov* ISBN 82-521-4919-7
* 1996 Hovedredaktør for *Trondheims historie 997–1997*
* 1994 Oversettelse av *[[Frostatingslova]]*
* 1990 *Kniven, ølet og æren: Kriminalitet og samfunn i Norge på 1500- og 1600-tallet*
* 1978 *Ødegårdstid i Norge* sammen med Helge Salvesen
* 1977 *Avfolkning og Union* sammen med Steinar Imsen, Cappelens Norgeshistorie bind 4
* 1971 *Ødetid og gjenreisning* doktoravhandling

## Referanser


## Eksterne lenker

* Jørn Sandnes sitt private arkiv finnes ved NTNU Universitetsbiblioteket
Nygårdsjyen

**Nygårdsjyen** ligger ved fylkesvei 17 i Gildeskål kommune og er den nordligste bygda i kommunen. 

Nygårdsjyen ligger bare snaue 1 time, 6 mil sør for Bodø. Navnet blir brukt som en felles betegnelse på flere bygder langs fjorden, Nordfjorden. Bygdene fra Ertenvåg i nord ved Nordfjorden til Sundsfjord i sør ved Holmsundfjorden har postadresse *Nygårdsjøen*, postens område omfatter også en del av Beiarn. Områdets nærmeste nabo langs fjorden er Sandhornøy med sine hvite strender og fjellet Sandhornet med sin bringe av snø. Nygårdsjøen ligger innrammet mellom fjell og fjord. Her har jordbruk vært den viktigste næringen, men også småfiske. Det drives fortsatt jordbruk her, men i mindre grad enn før.

Her er det skole og barnehage, bank, butikk, tannlege, fiskeoppdrett, bilverksted, havn og båtverksted, bygg og anlegg, frisør, kafé og pub, camping og overnatting. Nå bor det ca. 400 personer på Nygårdsjøen, medregnet alle bygdene.

## Referanser




## Eksterne lenker
* nordfjorden.no
Tina B. Christensen

**Tina Beate Christensen** (født 1971) er en norsk programleder, tv-produsent, sykepleier og tidligere Reality-TV-deltaker. I 1999 deltok hun i første sesong av *[[71° nord]]*, hvor hun kom på en tredjeplass. Året etter var hun programleder for reality-serien *[[Villa Medusa]]* og ansvarlig for bakomfilmene til andre sesong av *71° nord*. Etter det var hun utegående reporter for TV-programmet *[[Salsa (TV-serie)|Salsa]]* og programleder for filmprogrammet *[[Popcorn (TV-program)|Popcorn]]* på TVNorge. Hun var ansatt i TVNorge fra 2000 til 2006. Deretter i Mastiff (2008-09) og Nordisk Film (2009-10). Fra 2010 til 2011 var hun produksjonsleder i NRK, med delansvar for programmer som *[[Lydverket]]* og den omstridte serien *[[Trekant (TV-program)|Trekant]]*. I 2011 begynte hun som utviklingskoordinator i produksjonsselskapet Strix Television. I 2020 gikk hun til stillingen som avdelingsleder av innhold og produksjon, ved Forsvaret kommunikasjon (FKOM).

Christensen er utdannet sykepleier med spesialfelt i psykiatri (utdannet ved Høgskolen i Oslo, 1991-95 og 1998-00), og har ellers studert prosjektledelse og ledelse av film, tv og sceneproduksjon på Handelshøyskolen BI (2009–11).

## Referanser
Ingvald Svinsås-Lo

**Ingvald Svinsås-Lo** (født **Svinsaas**, 1897–1980) var bonde og politiker (V). Han var ordfører i Meldal kommune, Sør-Trøndelag 1934–37, og stortingsrepresentant for Sør-Trøndelag 1945–49. 

Svinsås-Lo hadde utdannelse fra landbruksskole, og drev egen gård 1925–59. Han satt i Meldal kommunestyre 1928–40 og 1945–59, var leder av Venstres fylkeslag 1938–52, og hadde lederverv i landbrukssamvirket og sparebank.

Han het opprinnelig Ingvald Svinsaas, men tok navnet «Lo» i tillegg i 1924 etter å ha arvet gården med dette navnet av svigerfaren.

## Referanser


## Eksterne lenker
*
FE

**FE**, **Fe**, **fE** og **fe** kan bety:

## FE
* Felles emitter.
* Fôrenhet, et mål på energiinnhold i dyrefôr.
* Forsvarets Efterretningstjeneste.
* Søndagsbokstaver for skuddår som begynner tirsdag 1. januar.

## Fe
* Kjemisk symbol for grunnstoffet jern (atomnr. 26), latin *ferrum*.

## fE

## fe
* Fe, et overnaturlig vesen.
* Samlebetegnelse for dyr generelt og gårdsdyr spesielt, f.eks. storfe og fjørfe.
La

**LA**, **La**, **lA** og **la** kan bety:

## LA

* ISO 3166-koden og NATO-koden for landet Laos
* Forkortelse og synonym for byen Los Angeles

## La

* Kjemisk symbol for grunnstoffet lantan (atomnr. 57)
* La (navn), et kvinnenavn

## lA

## la

* Tonen **la**, også kalt A, den sjette tonen i C-dur-skalaen
* ISO 639-koden for språket latin
Li

**LI**, **Li** og **li** kan bety:

## LI

* NATO-koden for landet Liberia
* ISO 3166-koden for landet Liechtenstein
* 51 (tall), tallet 51 skrevet med romertall

## Li
### Navn
* Li er den aksentløse alminnelige romanisering av en rekke kinesiske slektsnavn, som 李 (*Lǐ*, det vanligste slektsnavn i verden), 黎 (*Lí*); 理 og 里 (begge uttalt  *Lǐ*); 郦, (酈), 栗, 厉, (厲) og 利 (alle uttalt *Lì)*.    
** Li (navn 李), det vanligste slektsnavnet i Kina og i hele verden
**Li (navn 利), også et kinesisk slektsnavn
**Li (navn 黎), også et kinesisk slektsnavn
**Li (navn 理), også et kinesisk slektsnavn
**Li (navn 里), også et kinesisk slektsnavn
* Li (fornavn), et asiatisk fornavn for begge kjønn

### Annet
* Kjemisk symbol for grunnstoffet litium (atomnr. 3)
* Lí (folk) (黎), en folkeslag på øya Hainan i Folkerepublikken Kina]
* Li (Baoding) (蠡), et fylke i byprefekturet Baoding i provinsen Hebei i Kina
* Li (Changde) (澧), et fylke i byprefekturet Changde i provinsen Hunan i Kina
* Li (Longnan) (礼), et fylke i prefekturet Longnan i provinsen Gansu i Kina
* Li (Ngawa) (理), et fylke i det autonome prefekturet Ngawa i provinsen Sichuan i Kina
* Li (漓江), en elv i Den autonome region Guangxi Zhuang i Sør-Kina
* Li (Fjell), et tettsted i Øygarden kommune i Hordaland

## li

* li (geografi), skrånende fjell- eller åsside
* lǐ (konfucianisme) 礼 (tradisjonelt tegn: 禮 ),  filosofisk begrep innen konfucianismen
* lǐ (neokonfucianisme) 理 , filosofisk begrep innen neokonfucianismen
* lǐ (måleenhet) 里, kinesisk måleenhet
* ISO 639-koden for limburgisk språk
* .li er Liechtensteins landskode for Internett.
Lr

**LR**, **Lr**, **lR** og **lr** kan bety:

## LR

* ISO 3166-koden for landet Liberia
* IATA-koden for flyselskapet TACA airlines
* .22 Long Rifle for en variant av .22 kaliber

## Lr

* Kjemisk symbol for grunnstoffet lawrencium (atomnr. 103)

## lR

## lr
Lu

**LU**, **Lu**, **lU** og **lu** kan bety:

## LU

* ISO 3166-koden og NATO-koden for landet Luxembourg

## Lu

* Lu, en kinesisk oldtidsstat
* Fylket Lu i byprefekturet Luzhou i provinsen Sichuan i Folkerepublikken Kina
*Det historiske prefekturet *Lu* i dagens Anhui som tilsvarer det moderne Hefei. 
* Kjemisk symbol for grunnstoffet lutetium (atomnr. 71)

## lU

## lu

* ISO 639-koden for språket luba-katanga
Ingrid Semmingsen

**Ingrid Elisabeth Semmingsen** (født Gaustad 29. mars 1910 i Hamar, død 30. mai 1995) var en norsk historiker og grunnleggeren av forskning på emigrasjonsbølgen til Amerika.

Hun ble dr.philos. i 1951.  I 1963 ble hun utnevnt til professor i amerikansk historie ved Universitetet i Oslo. I perioden 1968 til 1978 arbeidet hun samme sted som professor i historie. Hun var Norges første kvinnelige professor i historie, og den første som hadde tatt doktorgraden. 

Hun var tredje varamedlem av Den Norske Nobelkomite fra 1. januar 1952 til 31. desember 1972.

Ingrid Semmingsen arbeidet med innsamling av husmannsminner på Norsk Folkemuseum i årene 1954-1961.

## Referanser


## Litteratur
* Sogner, Sølvi: Ingrid Semmingsen på Norsk Folkemuseum. I: *Forskning og fornyelse* (By og bygd nr. 45). Oslo 2013.

## Bibliografi
* 1941 og 1950 *Veien mot vest* (2 bd. dr.avh.)
* 1946 *En verdensmakt blir til. De forente staters historie. I ny revidert utgave 1972.*
* 1954 *Standssamfunnets oppløsning i Norge* Tittelen var ikke valgt av henne selv, siden en i juridisk forstand ikke hadde et klassisk standssamfunn i Norge. Standssamfunn ble forklart som et rent sosiologisk begrep. Perpektivet med overgang fra stands- til klassesamfunn har senere blitt videreutviklet av bla. Tore Pryser. 
* 1958 *[[Amerikabrev]]* 
* 1960 *Husmannsminner* 
* 1975 *Drøm og dåd. Utvandringen til Amerika* 

 
## Eksterne lenker
Differensialdiagnose

**Differensialdiagnose** er i medisinsk terminologi på alternative sykdommer som kan tenkes å passe med bestemte symptomer, klinisk undersøkelse og resultater av supplerende undersøkelse. For eksempel er paroksysmal hemikrani en viktig differensialdiagnose for klasehodepine (og omvendt), fordi symptomene er så like. Likeledes er hemicrania continua en differensialdiagnose  for migrene, av samme årsak.

Hvert steg i en diagnostisk prosess avgjøres på basis av en liste av differensialdiagnoser, og vurderinger om sannsynlighet og nytte. Listen kan være kun i legens tanker, eller kan formaliseres ved å skrives inn i medisinsk dokumentasjon. Bruken av differensialdiagnoser er ofte en systematisk metode for å bestemme pasientens sykdom ved at en først setter opp en liste over hvilke sykdommer som har pasientens symptomer til felles, før en systematisk gjør tester som enten bekrefter eller avkrefter de enkelte sykdommene på listen. Tanken er at den sykdommen en står igjen med til sist er den sykdommen pasienten faktisk lider av.

Det er vanlig å dele differensialdiagnosene opp i hvilke som er mest sannsynlig, hvilke som er mindre sannsynlig og ikke minst sykdommer som, på grunn av alvorlighetsgrad, alltid må utelukkes eller i det minste ikke overses.  Listen over differensialdiagnoser vil oppdateres etter hvert som sykdommen utvikler seg og resultat av utredning foreligger.

## Referanser
MD

**MD**, **Md**, **mD** og **md** kan bety:

## MD
* Forkortelse for engelsk *medical doctor* eller latin *doctor medicinæ (dr.med.)*, dvs. lege med medisinsk doktorgrad
*forkortelse for *Medicinæ Doctor*, betegnelse i engelskspråklige land for en person med utdannelse tilsvarende cand. med.
* Forkortelse for sykdommen muskeldystrofi

* ISO 3166-koden og NATO-koden for landet Moldova
*Den amerikanske delstaten Maryland.

* IATA-koden for flyselskapet Air Madagascar
* Forkortelse for flyfabrikken McDonnell Douglas
* MD Helicopters

*Miljøverndepartementet

* MiniDisc

## Md
* Kjemisk symbol for grunnstoffet mendelevium (atomnr. 101)

## mD

## md
Omdømme

**Omdømme** er et norsk begrep som har opphav i norrøne *umdǿmi*, som betyr dom, vurdering av andre, og egen evne til å dømme, ha dømmekraft. Begrepet i dag benyttes stadig mer i betydningen renommé, særlig under innflytelse  PR- og kommunikasjonsbransjen, omtrent slik det engelske begrepet *[[image]]* benyttes. Også uttrykk som public relations og renommé har en viss tradisjon i en slik sammenheng, men da med litt nyanserte videre betydninger. Markedsposisjon er den økonomiske og prestisjebaserte posisjonen til et fabrikat, en merkevare eller en virksomhet i et markedssegment.

## I markedsammenheng
Omdømme defineres i markedsammenheng som summen av forventninger omgivelsene har til et selskaps produkter, tjenester og aktiviteter i forhold til forretningsmessige, sosiale og finansielle prestasjoner. Omdømme oppstår i skjæringspunktet mellom forventninger og opplevelser, som skapes av den aktuelle organisasjonens løfte og levering. Det er ikke bare hva som leveres (opplevelsen) som avgjør omdømmet, men snarere hva som leveres i forhold til hva som ble lovet (forventningene). Forventningsstyring er følgelig sentralt i omdømmearbeid.

Omdømme kan også forstås som produktet av en viss enighet om innstillinger, evalueringer av egenskaper og verdier som knyttes til et tema, en organisasjon, et selskap eller en sektor.

Omdømme brukes også om merkevarer, da som eksempelvis «brand image», hvilke vil si *merkevareomdømme*, og tilsvarende om en organisasjon eller bedrift, da eksempelvis som «corporate image», hvilket vil si *bedriftsomdømme*.

Å ivareta en organisasjons omdømme gjennom strategisk kommunikasjon, er en av de fremste oppgavene til fagområdet virksomhetskommunikasjon og PR. 

## Norge
Hvert år siden 2004 har Reputation Institute og Apeland i samarbeid med Peggy Simcic Brønn ved Handelshøyskolen BI analysert omdømmet til Norges mest synlige virksomheter, med analyseverktøyet RepTrak. Listen publiseres av Dagens Næringsliv i forbindelse med deres DN500-liste. Blant vinnerne av RepTrak Norge er:
    
*2020: TINE og IKEA
*2019: TINE
*2018: Freia
*2017: Finn.no
*2016: Finn.no
*2015: Finn.no
*2014: Stormberg
*2013: Stormberg
*2012: Stormberg 
*2011: Vinmonopolet
*2010: Skandiabanken
*2009: IKEA og Flytoget (lik score)
*2008: Norwegian 
*2007: Skandiabanken
*2006: IKEA 
*2005: IKEA 
*2004: TINE

## Referanser


## Litteratur
* Apeland, Nils M. (2007): *Det gode selskap – Omdømmebygging i praksis*, Hippocampus, ISBN 9788299705219
* Brønn, Peggy Simcic og Wiig-Berg, Roberta, red. (2005): *Corporate Communication: A Strategic Approach to Building Reputation*, 2. utg., Gyldendal Akademisk
* Brønn, Peggy Simcic og Ihlen, Øyvind (2009): *Åpen eller innadvendt: omdømmebygging for organisasjoner*, Gyldendal Akademisk

## Eksterne lenker
* Tett i omdømmetoppen, *Kampanje*, 07. mai 2013
Lang-tids monitorering

**Lang-tids monitorering** (**LTM**) er overvåkning av hjerneaktivitet og skilles fra korttidsregistrering ved at registreringen varer mer enn 3 timer. Typisk varighet hos barn er et døgn, hos voksne gjerne lengre.

LTM utføres for å monitorere hjernefunksjonsforstyrrelser hos pasienter. Typisk er pasienter med epilepsi. For å ha diagnostisk verdi må registreringen omfatte en eller flere episoder med funksjonsforstyrrelser. Særlig hos voksne vil dette kunne ta flere dager. Hos pasienter med epilepsi vil man ofte redusere epilepsimedisinene i samband med registreringen for å øke sannsynligheten for å få anfall. Dette må gjøres med forsiktighet bl.a. for å få registrert typiske anfall.
Goodyear (Arizona)

**Goodyear** er en by i den amerikanske delstaten Arizona. Den er en av de raskest voksende byene i delstaten, og ved folketellingen i 2000 hadde byen 18&nbsp;911 innbyggere, opp fra 3&nbsp;137 i 1980. Byen dekker et område på 301,6&nbsp;km².

Byens historie går tilbake til 1917, da Goodyear Tire and Rubber Company kjøpte området for å dyrke bomull til produksjon av gummidekk for fly under første verdenskrig.

## Referanser


## Eksterne lenker
*
Goodyear

**Goodyear** har flere betydninger:

* Charles Goodyear, en amerikansk oppfinner og industrimann
* Gary Goodyear, en canadisk politiker
* Julie Goodyear, en britisk skuespillerinne
* Goodyear Tire and Rubber Company, en amerikansk dekkprodusent
* Goodyear, Arizona, en amerikansk by
Bathse spuisluis

**Bathse spuisluis og spuikanaal** (no.: *Slusen og kanalen ved Bath*) er en del av Deltaprosjektet (ned.: *Deltawerken*). Anlegget ligger ved Bath i kommunen Reimerswaal på Zuid-Beveland i den nederlandske provinsen Zeeland. Slusen og kanalen er ikke for skipsfart, men for regulering av vannstand og for å sørge for gjennomstrømming av vann i et antall (kunstige) innsjøer. Slusen er bygget opp av seks firkantede betongkanaler som lar ferskvann strømme til Westerschelde, uten at pumper brukes. Den ligger ved enden av *Bathse spuikanaal* som er en 8,4 kilometer lang, 140 meter bred og 7 meter dyp kanal bygget parallelt med Schelde-Rijnkanalen. Gjennom komplekset strømmer maksimalt 8,5 million m³ vann per dag, 100 m³ per sekund. 22. mai 1986 var kanalen ferdig til å taes i bruk, mens ringdiket rundt slusen ble ferdigstilt i 17. september samme år.

Bathse spuisluis og spuikanaal er ikke en del av Nederlands forsvar mot springflo, men et avløpssystem som sørger for at ferskvann fra Volkerak, Zoomsjøen, Markiezaatssjøen og Schelde-Rijnkanalen kan strømme ut i Westerschelde. Etter at deltaprosjektet var ferdig, hadde disse (kunstige) innsjøene ikke lengre noen naturlig gjennomstrømning av vann. Dette problemet ble løst blant annet med denne slusen og kanalen. Man slipper «rent» ferskvann inn via Volkerakdemningen, mens det «gamle» føres bort via dette komplekset. Videre føres også vann fra vestlige deler av provinsen Noord-Brabant via Schelde-Rijnkanalen til Westerschelde på denne måten.

Sammen med Philipsdemningen, Markiezaatskade og Oesterdemningen faller dette komplekset under det som kalles *kompartimenteringsarbeidene*. Disse ble anlagt for å forhindre at sand- og leirebanker (ned.: *schorren* og *slikken*) skulle komme til å lide når tidevannet ikke lengre hadde fritt spill i Oosterscheldes delta. 

## Konstruksjon
I 1980 begynte man med forberedelsene til byggingen av slusen, mens kanalen ble påbegynt i 1982. Ved siden av arbeidene på disse byggverkene, var det nødvendig å bygge flere broer, blant annet for motorveier og toglinjen mellom Roosendaal og Vlissingen (Zeeuwse linje). Kanalen ligger på vestsiden av Schelde-Rijnkanalen, parallelt med denne.

## Eksterne lenker
* om Bathse spuisluis (engelsk)
Magnus von Braun

**Magnus [[friherre|Freiherr]] von Braun** (født 7. februar 1878 i Neucken, død 29. august 1972 i Oberaudorf) var en tysk politiker (DNVP). 

Han satt i Franz von Papens kabinett, og deretter ble han i juni 1932 utnevnt til riksminister for ernæring og landbruk i Kurt von Schleichers kabinett, samt til kommissær for østhjelpen.

Han var far til rakettforskeren Wernher von Braun og til diplomaten Sigismund von Braun. I 1947 flyttet han etter sønnen til USA, men reiste i 1952 tilbake til Tyskland, hvor han bodde i Landshut og senere i Oberaudorf i Bayern.

## Publikasjoner
* *Von Ostpreußen bis Texas. Erlebnisse und zeitgeschichtliche Betrachtungen eines Ostdeutschen*. Stollhamm 1955. (Senere offentliggjort som *Weg durch vier Zeitepochen. Vom ostpreußischen Gutsleben der Väter bis zur Weltraumforschung des Sohnes in Amerika*. Limburg, 1965.

## Referanser
Matilda (bok)

***Matilda*** er en barnebok fra 1988 av den norsk-walisiske forfatteren Roald Dahl. Boka ble illustrert av Quentin Blake.

Hovedpersonen er det 7-årige vidunderbarnet Matilda, som har blitt født inn i en familie hvor hun ikke passer inn. Foreldrene hennes og broren hennes bryr seg lite om henne, og verdsetter ikke hennes lærelyst. Matilda er alene hjemme hver dag, fordi foreldrene er på jobb. Hun lærer seg raskt å lese. Før hun begynte på skolen hadde hun lest igjennom alle bladene de hadde i huset og barnebøkene på biblioteket.

Når Matilda begynner på skolen, har hun en forferdelig rektor som heter Miss Trunchbull. Miss Trunchbull hater barn. Frøken Honey er læreren til Matilda, og er kjempesnill med alle elevene. Til slutt tar Matilda hevn på miss Trunchbull. Det hele ender med at foreldrene til Matilda må flykte fra politiet fordi faren har malt om og byttet skiltene på bilene til bankranere (i filmen er det fordi han har stjålet bildeler). Matilda blir adoptert av frøken Honey, og de flytter sammen i frøken Honeys hus, hvor de lever lykkelig i alle sine dager.

Filmen *[[Matilda (film)|Matilda]]* kom ut i 1996 med Danny DeVito som regissør og i hovedrollen som faren til Matilda. I filmen var handlingen blitt flyttet fra Storbritannia til USA. En musikalversjon av boken hadde premiere i 2010.

## Referanser
North Sea Jazz Festival

**North Sea Jazz Festival** (etablert 1976) er en årlig nederlandsk sommerfestival, kjent som en av jazzens viktigste. Initiativtaker Paul Acket hadde allerede første året samlet ledende skikkelser innen jazzen som Sarah Vaughan, Count Basie, Dizzy Gillespie og Stan Getz til Kongressenteret i Haag.

I 1989 startet *Gigs for kids*, en arena for svært unge talenter; i 1998 startet det årlige samarbeidet med International Association for Jazz Education (IAJE), der unge utvalgte musikere, ofte under utdanning, har sin mulighet.

I 1990 startet de to ukeslange *North Sea Jazz Heat* på tre friluftsscener, samt *Midsummer Jazz Gala*, avholdt i forkant av selve jazzfestivalen. Fra 2000 har en «søsterfestival» vært avholdt i Cape Town. Festivalen hadde avholdt 220 arrangementer for 100&nbsp;000 tilskuere i 2005. I 2006 ble hovedscenen flyttet til *Ahoy* i Rotterdam, da senteret i den Haag ble avviklet.

Festivalen har siden 1985 gitt ut Bird Awards, og siden 1998 har den nederlandske musikkindustrien delt ut Edison Jazz Awards under festivalen. I 1990 og 1992 ble festivalen utropt til «verdens beste» av det amerikanske tidsskriftet *[[JazzTimes]]*. den har også mottatt «Fidof Diploma» av International Organization of Festival Organizers.

Miles Davis 22.jpg|Miles Davis (1985)
Marcus Miller and Gregoire Maret.jpg|Marcus Miller & Grégoire Maret (2007)
NorthSeaJazz2022-1.jpg|Ibrahim Maalouf 2022

## Eksterne lenker
* 
* northseajazz.nl 
* capetownjazzfest.com
Landbruksdepartementet (USA)

**Landbruksdepartementet** (*U.S. Department of Agriculture*, **USDA**) er et departement i den amerikanske regjeringen med ansvar for landets føderale landbrukspolitikk, herunder produksjon av og handel med jordbruksprodukter, tilsyn med mattrygghet, fremme av distriktssamfunn, bistand til bønder og beskyttelse av naturressurser.

Landbruksdepartementet ble opprettet 15. mai 1862 av president Abraham Lincoln. Lincoln selv kalte det «folkets departement».

## Referanser


## Se også
* USAs landbruksminister

## Eksterne lenker
*
Ivo Papazov

**Ivo (Ibrjama) Papazov** (Иво (Ибряма) Папазов, født 16. februar 1952 i Kardjali, Bulgaria) er en bulgarsk musiker (klarinett) av romani avstamning, kjent for sin formidling av bulgarsk folkemusikk og lange konserter. 

Som barn trakterte han trekkspill frem til en alder av ni, hvorpå han antok klarinetten og som ti-åring var fast husklarinettist i en av hjembyens restauranter. Inspirert av Charlie Parker og bebop, utviklet han og hans kolleger en egen stil, gjenspeilet i Papazovs egen gruppe, «Trakiya», som siden 1974 har stått som en internasjonal meget kjent eksponent for bulgarsk bryllups-musikk, Stambolovo. 

Den jazz-inspirerte musikken i *Trakiya*, ble initielt forsøkt forbudt av det sovjetiske apparat, men da populariteten ikke avtok, ble *Trakiya* etterhvert offentlig støttet, for derved å fungere som kulturell-politisk propaganda i utlandet. Papazov har dog vært politisk aktiv, fengslet for anti-kommunistisk propaganda (1982).

Han har utgitt en rekke plater, mest kjent er *Orpheus Ascending* (Hannibal, 1989) og spesielt det av Frank Zappa lovpriste albumet *Balkanology* (Hannibal, 1991). 
I 2005 er han gjenforent med tre av *Trakiya*s medlemmer, Yuri Yunakov saksofon, Salif Ali perkusjon, og søskenbarnet Neshko Neshev trekkspill (*Together Again*, Traditional Crossroads, 2005). Disse turnerte på amerikansk vestkyst og figurerte i oppsetningen «Bulgarian Bebop» ved UCLA, under navnet «Yuri Yunakov Ensemble».

Han mottok BBCs utmerkelse «Audience Award» innen world music.

## Referanser


## Eksterne lenker
* 
* 
* 
*
Kuwaitisk dinar

**Kuwaitisk dinar** er myntenheten som brukes i Kuwait.

Kuwaitiske dinare' er en av de få myntenheter i verden med tre desimaler. Det vanligste er to desimaler, som for eksempel norske kroner: det går 100 øre på en krone, dvs en øre er 0,01 krone, altså to desimaler.

## Se også
*Dinar